Author: jackova
Company: MPSVR SR

Predkladacia správa

Ministerstvo práce, sociálnych vecí a rodiny Slovenskej republiky predkladá Súhrnnú správu o stave rodovej rovnosti  za rok 2011 (ďalej iba „správa“ ) na základe uznesenia vlády SR č. 862/2007 z 11. októbra 2007.
Cieľom predkladaného materiálu je poskytnúť ucelený prehľad o stave rodovej rovnosti, informovať vládu SR a Národnú radu SR o situácii v tejto oblasti a navrhnúť odporúčania. 
Správa informuje o aktuálnych hodnotách základných ukazovateľov rodovej rovnosti  dostupných v čase spracovania správy. Viaceré indikátory však mapujú dlhšie časové obdobie s cieľom poukázať na trendy, respektíve stagnáciu viacerých negatívnych fenoménov.  Dôraz je položený na analytické poznatky, ktoré viaceré štatistické ukazovatele vysvetľujú, interpretujú a naznačujú príčinné súvislosti. 
Kvalita a úplnosť predkladaných poznatkov je priamo úmerná dostupnosti  štatistických údajov a komplexných analýz v danej oblasti vo viacerých kľúčových oblastiach. 
Významným pozitívom za uplynulý rok je už druhá publikácia Štatistického úradu Slovenskej republiky o rodových nerovnostiach.
	Správa je predložená na rokovanie Hospodárskej a sociálnej rady SR. Po prerokovaní vládou SR bude správa predložená na rokovanie Národnej rady SR a jej výborov.